I dette afsnit udforsker vi korruption.
Kald mig kynisk, men jeg synes, vi lever i en meget korrupt tid.
Folk i høje stillinger udnytter
deres job til at blive rigere.
De magtfulde giver vigtige kontrakter fra regeringer
til deres kumpaner.
Nogle gange kræver de bestikkelse for essentielle ydelser.
Og nogle gange leder de an i misbrug af midler...
Undskyld, kan vi stoppe et øjeblik?
Har vi ikke budget til en bedre baggrund,
location eller lignende?
Hvad med planten?
Hvad med den?
Det er en meget dyr plante.
Hvad... Nej, den skal skinne ligesom den her.
Undskyld, min fejl. Jeg opfører mig som et røvhul.
Undskyld, alle sammen.
Det gør ikke noget.
Min mund.
Nej, ikke en 20'er.
Ja, sådan.
Godt, fra starten. Hvad hedder han?
Kal, min ven.
Dette er korruption.
KORRUPTION
Hvad end I kan lide det eller ej, er vi alle forbundet af penge.
Jeg er Kal Penn, og jeg udforsker en ustyrlig kæmpe,
den globale økonomi.
Den globale økonomi - En ustyrlig kæmpe
Der er meget korruption i verden.
Verden over koster korruption omkring 2,6 billioner dollars hvert år
og stjæler fem procent af planetens BNP.
Ifølge Verdensbanken er korruption en af hovedårsagerne til,
at de rige bliver rigere, mens de fattige forbliver fattige.
ÆD DE RIGE
En af grundene til, at korruption er svær at bekæmpe er,
at det ikke blot er én ting, såsom bestikkelse.
Det er et bredt udvalg af luskede aktiviteter.
Lige fra at sælge sæder i Senatet
til at tage på fornøjelsesture i fly betalt af skatteyderne.
Men hvordan påvirker korruption økonomien?
CALIFORNIEN
For at finde ud af det, skal jeg i skole igen
for at tale med en mand, der har brugt år på at studere det spørgsmål.
Den tidligere amerikanske arbejdsminister, Robert Reich.
Tak, fordi du vil deltage. Jeg har længe været fan af dig.
Når serien udkommer,
kan du så nævne den for dine 2,5 millioner følgere på Facebook?
TIDL. AMERIKANSK ARBEJDSMINISTER
Vi får se. Jeg hjælper gerne, hvordan end jeg kan.
Hvad nu, hvis jeg giver dig den her origamiæske?
Den er uden tvivl smuk.
Der er endda noget indeni.
Ja, det er penge.
Vil du nævne os nu?
-Nej. -Pokkers!
Robert Reich er åbenbart en mand med integritet.
En forfriskende egenskab hos en,
der har arbejdet i Det Hvide Hus over en længere periode.
Faktisk under tre regeringer.
Han var arbejdsminister under Clinton,
for Carter før det, og for Ford før det.
Nu fokuserer Reich på, hvordan korruption på Wall Street
og i politisk lobbyisme skader USA.
Han har endda lavet en film om det.
Hvordan ville du definere korruption?
Korruption er betaling
for ting, samfundet finder illegitimt,
som ifølge de fleste mennesker ikke
bør blive købt eller solgt.
Tommelfingerreglen lyder:
"Vil flertallet mene, at dette er forkert?"
Hvis vi er involveret i en betaling, og jeg siger...
"Lad os tale om det sådan her.
Jeg har også hånden under bordet, og fortæl det ikke til nogen."
Det er tydeligt, at vi slipper af sted med noget, der er,
hvis ikke ulovligt, så bestemt imod lovens ånd.
Fortæl mig om nogle
af de mere uhørte eksempler på korruption,
men måske også nogle eksempler fra hverdagen,
som vi ikke engang anser for at være korruption.
Et eksempel er returkommission.
Antag, du er en læge,
og medicinalfirmaet giver dig returkommission
ud fra, hvor meget du ordinerer af min medicin.
Det er ikke godt for din patient.
Du burde være forpligtet over for patienten og ikke medicinalfirmaet.
Hvis det uden tvivl er korruption,
er vores politiske system så korrupt?
Her tænker jeg på industrier, der betaler lobbyister
eller donerer penge direkte til kandidater.
De kandidater foreslår så lovforslag eller stemmer i de firmaers interesse.
Er det korruption?
Det er noget for noget. Det er korruption.
Mange amerikanere ser på det og siger:
"Systemet er sat op til fordel for dem med penge,
de store firmaer og Wall Street."
Finder det sted på lavere skala?
-Er der ting, der... -Ja.
Små bestikkelser sender et signal til en hel befolkning om,
at det er i orden at være korrupt.
At det er i orden at småstjæle.
At det er i orden at tage fra arbejdsgiveren.
Det er alt sammen skidt.
Sagt med økonomiske begreber
er korruption meget skadeligt.
De lande, der er mest korrupte,
har den langsomste vækst og sværest ved at komme ud af fattigdom.
Når man åbner døren for korruption, så flyver alt igennem.
Dørene åbner sig mere og mere,
og økonomien har vanskeligt ved at vokse.
Man kan fylde et helt bibliotek
med de forskellige måder, hvorpå korruption forkrøbler økonomier.
Men nogle gange begynder det i det små.
INDIEN
I Indien er korruption på lavere niveauer, også kendt som småkorruption,
fremtrædende i form af bestikkelse.
Ifølge en undersøgelse lavet af Ernst & Young af internationale forretningsledere
siger 83 procent, at bestikkelse afskrækker udenlandske investorer.
Jeg skal mødes med en gruppe veluddannede fra middelklassen i Pune
for at høre, hvordan det er at leve med så udbredt lavniveau-korruption.
Jeg forstår, hvordan korruption fungerer. Jeg har arbejdet i Indien før,
så jeg har oplevet det.
Jeg mindes at komme hertil som barn,
og der var en lang kø for at komme gennem tolden.
NARKOSELÆGE
Det var pengeafpresning.
Min mor er utroligt hård og sagde: "Jeg betaler ikke for det her.
"Jeg kommer ikke for at sælge." Hun er benhård.
Hun er fantastisk.
STUDERENDE
Hun råbte ad de korrupte toldere,
der forsøgte at afpresse hende for penge.
FORRETNINGSEJER
Jeg er ligesom din mor.
Jeg siger: "Jeg betaler ikke for dette nonsens,
for jeg har intet forkert gjort."
Og hvis jeg har gjort noget forkert,
vil jeg hellere bare betale bøden.
Sker det rent faktisk?
Ja, jeg har skændtes med adskillige betjente, mænd og kvinder,
og min mor har måtte træde til,
og normalt betaler hun dem bare.
Er I bange for noget specifikt?
Ja.
At de måske vil mishandle en
eller blive skarpe i tonen,
og jeg har altid travlt.
Jeg har forsøgt undskyldningen: "Jeg har en nødsituation."
Så spørger de: "Er du læge?"
"Godt, giv os 200 i stedet for 400."
Spørger de dig direkte?
Ja, det sker.
Har du haft en lignende oplevelse?
Ja, min familie har oplevet noget lignende.
En af mine fætre var ude for et uheld.
De er ikke rige, så de tog hen til det offentlige hospital,
som drives af regeringen.
Han havde brækket benet. Han kunne ikke stå op.
Han bad sygehjælperen om hjælp
til at komme op på anden sal,
da han skulle have gips på.
Han bad om bestikkelse, før han ville udlevere kørestolen
og køre ham ovenpå.
Det kan have alvorlige følger for folks helbred.
Lægger I penge til side til det?
Til en uheldig dag med korruption?
Ja, det gør folk.
Min vens far er advokat.
Folk er kommet til ham og har sagt:
"Vi vil åbne en restaurant, og vi har gjort
alt det lovmæssige arbejde,
men nu vil de have betaling under bordet."
Min vens far sagde bare:
"Betal dem. I kunne give mig
alverdens penge, og vi ville stadig ikke vinde over dem.
Bare betal dem."
Vi er mentalt forberedte.
Vi kender bare ikke beløbet,
vi skal betale.
Derfor har I ikke en fast post i jeres budget til bestikkelse,
men I er mentalt forberedte.
Vi er mentalt forberedte.
Jeg kan forestille mig, at I går med en konstant angst.
Ja.
Det er ikke svært at forestille sig, hvordan lavniveau-korruption,
såsom småbestikkelser, bliver hverdag.
Men bestikkelse er blot én af mange typer korruption,
den globale økonomi kan byde på.
Her er resten af menuen.
Korruption kan fremkomme i adskillige former,
men de er alle forbundet til magt.
Forestil jer, at personen, der styrer jeres kantine,
udnyttede sin magt til mere end blot gratis mad.
Der ville være omfattende bestikkelser for at komme inden for i varmen.
-Må jeg få en bakke? -"Må jeg få en bakke?"
Det ved jeg ikke. Må du?
Fortsæt bare.
Nepotisme er også en almindelig form for korruption.
Som da jeg ansatte min bror, Derek,
hvis evne er, at han er i familie med mig.
Så siger man: "Prosit."
Det er almindelig høflighed.
Der er også at købe sine egne varer,
fordi hvorfor købe desserter fra en pålidelig grossist,
når jeg kan betale mig selv?
DOBBELT PRIS - KUN I DAG!
Undskyld mig. Der er et plaster i den.
Tillykke. Derek er bare lidt klodset.
Jeg havde nær glemt optrækkeri og pengeafpresning.
Det ville være en skam,
hvis brydningstræneren hørte, at du brød din kostplan
med den lækre dessert.
Gå med fred.
Så er der også underslæb,
hvilket rent ud sagt er tyveri.
Derek, læg dem under madrassen.
Det gør jeg, søs.
Korruption har aldrig smagt så sødt.
Ikke en tånegl.
For fanden da, Derek!
Korruption er let at få øje på, når det blot er et par brodne kar,
der udnytter folk.
Men hvordan ved man, når det er et større problem,
der har sneget sig ind i systemet?
For at finde ud det er jeg tilbage i New York
for at tale med New Yorker-journalisten Adam Davidson.
Eftersom Adam også er producer på serien,
har han nok intet imod, at jeg kigger forbi.
Hvad så?
Hvordan ville du definere "korruption"?
Er korruption ligesom porno? At man genkender den, når man ser den?
Vi ser i dag korruption som en perversion,
som den her slemme ting, der sker for ellers velfungerende økonomier,
men den idé er meget ny.
Hvis du tænker på et feudalt monarki,
hvor kongen har al magten,
og bønderne essentielt set er kongens ejendom,
er det så korrupt, at ordet "korruption" er meningsløs,
da intet bliver korrumperet.
Det er bare sådan, det er.
For at anse det som korruption
er man nødt til først at opbygge en fungerende middelklasse-økonomi,
der kan korrumperes.
En god tommelfingerregel
for at fastslå, hvorvidt et land er fundamentalt korrupt,
modsat bare til tider korrupt,
er at spørge præsidenten eller premierministeren:
"Hvem er landets største person i cementbranchen?"
Og hvis personen ved det,
eller endnu mere sandsynligt, hvis personen gør forretning med personen,
er det et tegn på, at det er et ekstremt korrupt land.
Det er meget interessant.
Cement er på mange måder det perfekte materiale
at anskue korruption igennem.
Både hvordan det fungerer, men også hvordan det skader folk.
Vent, lad mig visualisere det.
Okay.
Godt, fortsæt bare.
Alt, der er lavet af cement, består af tre komponenter.
Det, de kalder tilslagsmateriale, sand og små sten,
cement
og vand.
I en ordentligt bygget cementstruktur
er omkring 15 procent af materialet cement,
men det udgør den største omkostning.
PIK
Så der et stort incitament til ikke at bruge så meget cement
og bygge en bygning.
Den skal nok blive stående, men vil med tiden falde ned.
Åh gud!
Når man hører i nyhederne,
at 250.000 er døde i et jordskælv,
er det ikke sket på grund af jordskælvet, men på grund af cement.
I 2010 ramte et jordskælv med styrken 7,0 Haiti
og forårsagede skade til en værdi af 8,5 miliarder dollars
og dræbte over 200.000 mennesker.
ØDELÆGGELSER AFSLØRER BYGGESJUSK
Mange overlevende påpegede, at den elendige cement
var grunden til, at skaderne var så store.
Dårlig cement havde også dødbringende konsekvenser i Tyrkiet i 1999,
i Sichuan i 2008
og i Mexico i 2017.
I nogle af disse tilfælde
tjente de samme bygherrer, der havde brugt den dårlige cement,
også på genopbygningerne.
I Haiti gik mange af bygningskontrakterne
til en slægtning til premierministerens kone,
hvilket skabte mange spørgsmål.
Det, vi ser i korrupte lande, er,
at livsnødvendige elementer,
ting såsom cement, drikkevand, elektricitet,
telefonlinjer, kedelige ting,
bliver kilder til enorm rigdom for eliten.
Det forhindrer et samfund i at udvikle sig.
Det forhindrer en økonomi i at vokse på en sund måde.
Og hvis I tror, det ikke kunne ske i USA:
I år 2006
blev seks bygherrer anholdt for deres rolle
i Boston-projektet Big Dig.
Det var historiens dyreste motorvejsprojekt
og kostede 243 milliarder dollars og 15 års trafikkøer,
ikke medregnet omkostninger for lækage, fejl og et dødsfald.
UHELD I BOSTONS BIG DIG DRÆBER KVINDE I BIL
Korruption kommer også meget tæt
på legitime virksomheder.
Det er en forfærdelig kraft,
der virkelig skader,
hvad der gør den moderne verden god.
Jeg er begyndt at forstå, hvor alvorlige konsekvenserne kan være.
Nu vil jeg se den ustyrlige kæmpe på nært hold.
Måske kan jeg selv opleve
en bred række korrupte virksomheder
eller endda se de uberørte levesteder for kumpanerne i den vilde natur.
KORRUPTIONSTURE PRAG
På belejlig vis er det netop det...
PRAG
TJEKKIET
...der bliver tilbudt ved Prags mest underlige turistattraktion.
Corruptour.
Det her er Corruptour.
Det, vi viser her i Prag,
er det bedste af det værste.
Petr Šourek blev inspireret til at starte Corruptour i 2012.
STIFTER
Siden da har Tjekkiets parlament
aldrig stoppet med at levere masser af korruption og snusk,
han kan arbejde med.
Såsom i 2013,
da premierministeren, hvis kampagne fokuserede på antikorruption,
trak sig tilbage under en bestikkelsesskandale.
Da vi er en korruptionstur, kan vi lide korruption.
Vi kan lide, at de foretager uærlige handler,
og at de gør det offentligt.
Det giver jer mere at arbejde med.
Ja, selvfølgelig.
Prag er byen, der aldrig stopper med at give materiale til Petr.
Såsom Blanka-tunnelen, et gigantisk byggeprojekt, der er gået over budgettet.
267,3 MILLIONER DOLLAR OVER BUDGETTET
Stort set Østeuropas svar på Big Dig.
Og det offentllige hospital Motol
hvor læger blev beskyldt for at give særbehandling til VIP-patienter.
Rundvisningen kommer ikke forbi der længere,
da administratorerne sagde, at Petr kun måtte komme mod betaling.
Hvad elsker du ved dit job?
Hvad elsker du mest ved at give disse rundvisninger?
Korruption får næring fra virksomheder.
Vi er en virksomhed, der får næring fra korruption.
Det er fedt.
På lovlig vis.
Petrs Corruptour er et muntert gensvar
til de magtfulde folk, der har stjålet fra det tjekkiske folk.
Snacks er med i prisen.
-Og nu må du bide i den. -Må jeg?
Er der nødder i? Okay.
Der er endda en dimission bagefter.
Jeg har lige givet penge for dette diplom i korruption,
hvilket virker meget passende.
For at få en dybere forståelse
må jeg lære fra en, som har en mere alvorlig tilgang til emnet.
Hej. Jeg er her for at møde David Ondrácka.
-Værsgo at gå op. -Tak.
Transparency International er verdens førende antikorruptionsorganisation
med 100 kontorer verden over.
DIREKTØR, TJEKKIET-KONTORET
Og David Ondrácka er en af deres eksperter, der bekæmper korruption.
Selvom David tager kampen mod korruption alvorlig,
så, ligesom alle andre, jeg har mødt i Prag,
har han også lidt sjov med det,
som dette lærerige brætspil om korruption.
Målet i spillet er at blive rig
og få så mange politikere som muligt.
Man bruger penge til at købe deres indflydelse.
Mange af dem, der ser med,
vil nok sige: "Vi er på røven.
Jeg vil aldrig kunne gøre nogen som helst forskel."
Du tror tydeligvis ikke på det, ellers ville du ikke arbejde her.
At være antikorruptionsaktivist
er ikke enkelt.
Vi står over for meget stærke modstandere,
både hvad angår økonomi og magt.
Men vi kan rent faktisk stadig gøre en forskel.
Men i mange dele af verden
er det stadig en farlig praksis, ikke?
Og du sætter dit liv på spil.
Jeg er en politisk person, så jeg kan lide at have denne rolle,
og jeg finder det stadig spændende.
En af Transparency Internationals strategier for at bekæmpe korruption
er Korruptionsopfattelsesindekset,
som interviewer internationale forretningsfolk
og derefter rangerer 180 lande verden over
ud fra deres omdrømme for troværdighed, hvor førstepladsen er det bedste,
og 180 er det værste.
Hvad er omkostningen ved korruption, og hvorfor bør folk gå op i det?
Det simple svar er selvfølgelig penge.
De offentlige penge, der skulle gå til
specifikke offentlige ydelser, bruges til
at fore nogens lommer.
Hvis man graver dybere, vil man finde
nogle utrolige historier og utrolige processer.
Regeringsaftaler bliver
manipuleret i enormt omfang.
Det er den højeste form for korruption.
Det er fint nok, men det er ikke morsomt.
Hvordan gør vi det dét?
Der er intet morsomt ved korruption.
Især i det øverste lag i regeringen.
Det er storkorruption.
Herskeren i mit land har et jerngreb om sin magt og formue,
og han forlanger at blive behandlet som en gud.
Han udspionerer alle.
Så hans indercirkel fortsætter med at blive tyk og rig,
mens resten af os må slide på fabrikker.
Han gav endda sig selv en latterlig titel.
"Julemanden."
Det begyndte alt sammen, da kære Julle tog kontrollen over en vital ressource.
Julegaverne.
Nu skal folk bestikke ham med mælk og småkager.
Mens de af os, der rent faktisk laver gaverne
er så fejlernærede, vi ikke engang vokser til fuld størrelse.
DET ER JULEAFTEN ET STED
Der er intet incitament til hårdt arbejde eller innovation,
da Julle bare tager æren.
I indser ikke engang, hvor meget kontrol han har over folk.
Tag bare forældre.
Forældre køber en gave til deres børn med deres egne penge
og siger stadig, at Julemanden er kommet med den.
Skidedumme får.
Vil I høre et andet symptom på storkorruption?
Hvad med at ændre reglerne,
så vi kun belønner dem, der er "søde" ifølge kære Julle,
og vi straffer alle andre med det her lort?
Skiderikken laver endda lister.
HAN LAVER EN LISTE!
Folk står i kø i timevis
for at få lov til at tigge foran hans fødder.
Han gør ikke en skid.
Han arbejder kun én dag om året.
"Ho! Ho! Ho! Kom og sid på mit skød."
Godt, din juleglade skiderik.
Han er herinde.
Pis, Nordpolitiet!
Fortæl min historie!
Stil mig ikke på en hylde!
Et land, hvis økonomi blev rystet af storkorruption,
er nummer 62 på Transparency Internationals rangliste.
Malaysia oplevede for nylig sin største korruptionsskandale nogensinde.
Premierminister, du ser glad ud.
Må jeg spørge, hvorfor du ikke har trukket dig grundet din involvering
i en korruptionsskandale af globalt omfang?
Den sensationelle nyhed var afsløringen af,
at premierministeren havde modtaget
en betaling på 700 millioner dollars
indsat på hans egen bankkonto på én gang.
Det her er Clare Rewcastle Brown,
en malaysisk-født journalist, der afslørede historien om,
at Malaysias premierminister, Najib Razak,
tog imod penge fra en statsejet investeringsfond kaldet 1MDB.
Der var megen positiv omtale af, hvordan han ville skaffe pengene
og investere dem for Malaysia,
og at de ville gøre Malaysia meget rig
gennem alle disse lukrative investeringer.
1MDB indsamlede milliarder af dollars fra investorer verden over,
inklusive Goldman Sachs og Saudi-Arabiens kongefamilie.
Men det malaysiske folk fik ikke nogen af pengene.
Pengene gik ind på bankkontiene for hans stedfortræder, Jho Low...
MALAYSISK FINANSMAND
...som nu har et internationalt ry
for at være vor tids playboy i den vestlige verden.
Jho Low var premierminister Najibs hvidvaskningspartner.
Han brugte angiveligt 1MDB-penge
til at finansiere yachter og et Picasso-maleri
og til at feste med de rige og berømte, såsom Paris Hilton og Ludacris.
Og selvfølgelig Leo,
som han mødte, da han finansierede... Er I klar? Wolf of Wall Street-filmen.
med Najibs stedsøn, Riza Aziz,
Jho Low gav endda Leo et Picasso-maleri som tegn på deres venskab.
Ligesom venner jo gør.
Det er symptomatisk.
Det er præcis, hvad der sker i disse kleptokrati-sager.
Pengene bliver spredt over hele kloden.
Mens Jho Low festede verden over,
levede premierministeren og hans kone, Rosmah Mansor,
det søde liv
med palæer, dyre biler og tasker fra Birkin.
OP TIL 150.000 DOLLARS (STYKKET)
Alt sammen mens Malaysias statsgæld skød i vejret.
25 MILLIARDER DOLLARS
Det lyder, som om de gav dig nogle slibrige historier.
Det er ikke ligefrem, fordi de skjulte det og håbede, at ingen bemærkede det.
Ingen journalist ville skrive en kritisk artikel om regeringen.
Faktisk ville de være for bange
til at overveje at skrive en kritisk artikel om regeringen.
Så jeg sagde:
"Hør engang... Journalistik handler om at kritisere autoriteter.
Det handler om at holde myndighederne til ansvar."
Og historien udviklede sig bare.
Han forsøgte at stoppe artiklerne, han forsøgte at stoppe mig.
I de efterfølgende to år
forsøgte premierministeren at bruge sin magt
til at forhindre, at han selv blev afsat.
Og det gjorde bare folk endnu vredere.
En af dem, der læste om Najibs bedrifter
og blev opildnet,
havde masser af spraymaling og mange klistermærker.
Gadekunstneren Fahmi Reza.
Måden, jeg fik min politiske bevidsthed,
og den her rebelske ånd, jeg har,
kommer fra punkmusik.
Og til de folk, der siger:
"Punk passer ikke med vores østlige værdier."
Jeg siger bare: "Rend mig."
KUNSTNER OG AKTIVIST
Fahmi var træt af, at regeringen stjal fra folket,
og han brugte den frustration som næring til kunst.
Han lavede plakater, der viser Najib som en klovn.
VI ER ALLE KORRUPTE HERNEDE
På den her står der: "Vi er alle korrupte hernede."
Kan du fortælle mig lidt om,
hvordan det påvirker malaysiere på daglig basis?
Premierministeren og hans kone har
en luksuriøs livsstil.
De går med Birkin-tasker og diamanter,
mens folk stadig lever i fattigdom,
uden rindende vand, rent vand
og uden elektricitet, og nogen har ingen bolig.
Og 1MDB endte med en kæmpe gæld
på grund af korruption og dårlige investeringer.
Og hvem skal betale den?
Det skal vi, skatteyderne.
Tilbage i 2015 indførte regeringen
et nyt skattesystem kaldet GST,
skatten på varer og tjenesteydelser,
der forsøger at tage flere penge fra os
for at betale deres gæld, deres korruption.
Efter de introducerede GST,
kunne man med det samme se en stigning i leveomkostningerne.
Det er dyrere at købe mad.
Sådan påvirker det os hver eneste dag.
Vi, som ikke vil finde os i det længere...
...vi laver det her.
Man har brug for en ventil.
Jeg fandt på dette billede.
Det var min første plakat.
Fedt.
Jeg tog bare Najibs billede fra hans Facebook-side
og tegnede klovneansigtet ovenpå hans ansigt!
Og jeg lagde det op på alle mine konti på sociale medier.
HANS TID ER FORBI!
Jeg antager, at det på et tidspunkt blev alvorligt.
Frygtkulturen i Malaysia er ægte,
fordi politiet og myndighederne
har så meget magt og bare kan anholde en.
Og det skete for mig.
Jeg blev kendt skyldig og idømt fængsel
for et simpelt tweet.
Hvor længe?
En måned i fængsel og 30.000 ringgit i bøde.
Det svarer til 6-7.000 dollars.
Må kraften være med dig?
Over de næste par år
blev klovnekarikaturen til et symbol på protest.
Det blev en hel bevægelse
af trodsighed og modstand
mod Najib og hans korrupte regering.
Folk som Fahmi og Clare brugte deres stemmer
til at puste til modstandsbevægelsens flammer.
Snart åbnede det for sluserne, og nye stemmer sluttede sig til
for at vælte Najib.
Kan du beskrive dit politiske forhold til din far nu?
Hvem er din far? Hvorfor taler vi med dig?
Hvem er min farmand? Okay, min far er...
Jeg mente ikke: "Hvem er din farmand?" Men pyt,
hvem er din farmand?
PARLAMENTSMEDLEM
Nurul Izzah Anwar er medlem af Malaysias parlament,
og hun blev anholdt for at kritisere regeringspartiet.
Hun forsvarede sin far, en oppositionsleder,
som har været fængslet flere gange af den malaysiske regering,
for sigtelser, som mange mener, var politisk motiverede.
Din far har talt højt om korruption i meget lang tid.
Det var for meget for Najibs koalition.
Korruptionen var bare så åbenlys.
De viser deres prangende formue frem.
Du godeste, Birkin-håndtasker.
Vi har rekorden...
Vi har rekorden for flest Birkin-håndtasker i verden!
Folk følte også den økonomiske belastning.
Husk på, han valgte at indføre
skatten på varer og tjenesteydelser.
Priserne steg, men folks løn steg ikke.
Så det kom som et chok,
da Malaysia er en velfærdsstat.
Der bliver givet meget hjælp.
Vi går virkelig op i at mindske forskellen mellem rig og fattig.
Fattigdom er et problem.
Der er børn i lavindkomstboliger i Kuala Lumpur,
der sjældent spiser mere end én gang om dagen.
Fejlernæring er et større problem end i Ghana.
Efter en periode var det den perfekte storm.
For folk ville ikke finde sig i det længere.
På valgdagen i 2018
viste meningsmålingerne, at Najibs parti var næsten garanteret genvalg.
Men en oprørt befolkning mødte talstærkt op
for at bevise, at meningsmålingerne tog fejl, og afsatte ham.
OPPOSITION SEJRER OVER PREMIERMINISTER NAJIB RAZA
Den nye premierminister var den 92-årige Mahathir Mohamad,
og hans vicepremierminister, Anwar Ibrahim, Nuruls far,
der nu var løsladt fra fængsel
i en vending, der blev sammenlignet med Nelson Mandela.
Nu, hvor folk ser til jer
for tiltag mod korruption, for fremskridt,
hvordan finder I så ud af, hvad der kan lade sig gøre,
hvad der er vigtigt, hvad I skal bruge jeres politiske indflydelse på?
Det bliver en vanskelig tid for Malaysia.
Vi er økonomisk ramt
af den enorme gæld fra 1MDB.
Og vi ska håndtere det ordentligt
for at sikre, at den gennemsnitslige malaysier ikke mærker det.
Så uanset hvad der sker, er vi nødt til at følge dette til dørs.
Najib og hans Birkin-elskende kone fik deres aktiver beslaglagt
og blev begge sigtet for korruption.
Der blev også rejst sigtelser mod Jho Low, der gik i skjul.
1MDB-FLYGTNING JHO LOW SKJULES AF KINA
For at gøre det værre, afviste Leo endda hans gave
og overdrog Picasso-maleriet til FBI.
Med Nuruls far parat til at lede landet,
er der håb om et korruptionsfrit Malaysia.
Men hvor realistisk er det fuldstændigt at udrydde korruption,
når den har infiltreret et samfund på højeste niveau?
Jeg behøver ikke tage langt for at finde ud af det,
da Malaysias nabo, Singapore,
som faktisk var en del af Malaysia indtil 1965,
har et ry for at være næsten fri for korruption.
Men før vi finder ud af, hvordan denne ønation blev så ren,
har jeg brug for at få sagt et par ting.
Singapore er nok mest kendt for deres utroligt barske love.
At undlade at skylle ud på et offentligt toilet koster 150 dollars i bøde.
Eller hvis jeg var nødt til at låne min nabos wi-fi til noget vigtigt.
Det er klassificeret som hacking.
Det kan give op til 10.000 dollars i bøde og måske tre års fængsel.
Eller måske vil jeg nyde den tropisk brise,
mens jeg stryger mine bukser.
At gå nøgen rundt i eget hjem for åbne vinduer
kan koste op til 2.000 dollars og give tre måneders fængsel.
At spille på et musikinstrument på en måde, der generer folk offentligt,
kan koste op til 1.000 i bøde.
Her er andre ting, I bør undgå...
At sælge tyggegummi.
At drikke vand på en togperron.
At fodre duer.
Og graffiti kan betyde fængsel, en stor bøde
og mellem tre til otte stokkeslag.
Så med løg, svampe, ekstra sauce, men intet ost.
Jeg ved, det er lidt underligt...
Det her er ikke ulovligt. Jeg bestiller bare en pizza.
Så er jeg klar.
Singapores strenge love er en del af en strategi
om at bekæmpe korruption fra bunden.
Hvis alle er for bange til overhovedet at overveje små lovbrud,
er der ingen chance for, at de vil risikere større lovbrud.
Ville du da tage imod bestikkelse i et land,
hvor kiosker opfordrer dig til at sladre om korrupte venner og naboer?
INDLEVER DIN KORRUPTIONSKLAGE
ANMELDELSESCENTER FOR KORRUPTION
Korruption er ligesom kræft.
Den begynder i det små, men hvis man ikke udrydder den
tidligt i forløbet, vil den sprede sig til hele kroppen.
Når det sker, vil hele kroppen kollapse.
Chin Wee Liam er vicedirektør for den offentlige efterforskning
i Singapores korruptionsefterforskelsesbureau.
Et regeringsbureau, der tydeligvis tager korruption meget alvorligt,
og de er stolte over, hvor alvorligt de tager det.
Kontoret har endda et antikorruptionsmuseum,
som udstiller store øjeblikke inden for det hårde politiarbejde.
En hjemmehjælper blev taget i at tage let på reglerne,
da hun drak vand på en station.
Vagten tog hende i at gøre det
og bad om 300 dollars for at lade hende slippe.
I dette tilfælde sigtede vi vagten.
Det virker måske som en meget lille overtrædelse,
men hvis man lader det ske,
kan man forestille sig konsekvenserne.
Grundlæggerne af vores nation var fast besluttede på
at udrydde korruption i Singapore.
Lige fra starten.
Så vi har anlagt en tilgang med nultolerance.
Det lader til at fungere.
Singapores ry for korruptionsbekæmpelse har tiltrukket virksomheder.
Det har ført til store økonomiske fordele.
Udenlandske firmaer har følt, det var sikkert at investere her,
hvilket har gjort landet til et af Asiens førende finansielle og bankcentre.
Sidste år, i 2017,
efterforskede vi i alt 103 tilfælde.
Er der mønstre i de typer af korruption,
I ser finde sted?
Størstedelen er små overtrædelser,
men vi har en væsentlig mængde korruption
med højtstående embedsmænd
eller fremtrædende forretningsfolk i den private sektor.
Vi bør nævne, at på trods af deres
fremragende placering på Transparency Internationals rangliste,
er Singapores placering, hvad angår pressefrihed, elendig.
GLOBAL PRESSEFRIHED
Så det er svært at få upartisk indsigt i,
hvilke typer storkorruption, der måske ikke bliver rapporteret.
Men sidste år blev en stor skandale afsløret,
hvor den statstilknyttede singaporeanske olieplatformbygger, Keppel Inc...
KEPPELS BESTIKKELSE GØR SINGAPORES RENE IMAGE TIL SKAMME
OLIE, BESTIKKELSE, POLITIKERE: HVAD SKETE DER MED "RENE" SINGAPORE?
...betalte bestikkelse for at sikre sig kontrakter i udlandet.
Skandalen rystede Singapores borgere, såsom handelshøjskoleprofessor Eugene Tan.
Det, der oprørte Singapores indbyggere,
hvad Keppel-sagen angik,
var, at Keppel har tilknytning til regeringen.
Altså til Singapores regering?
Ja. Disse firmaer ville aldrig vove at involvere sig
i åbenlys korruption i Singapore.
Det lader til, at de handler ud fra andre regler...
...når det drejer sig om udlandet.
Er denne idé med ingen korruption, hvor man er streng uanset omkostningen,
holdbar for et land som Singapore?
Det er en konstant kamp.
Da vi løsrev os fra Storbritannien,
var korruption temmelig udbredt.
Og der er er intet her.
Vi importerer det meste af vores mad,
samt vores vand er importeret.
Ingen naturressourcer.
Det betød, at vi måtte...
...gøre os selv relevante for verden
på vores egne vilkår og det, der kunne fungere for os
ville være et sted, hvor folk kunne gøre forretning...
Investere og udforske regionen.
Korruption skal ikke være til forhandling,
da jeg mener, samfundet ville blive
dramatisk forarmet, og investorer ville undgå os.
"Tillid," mener jeg...
...er vores valuta.
Så der er ikke plads til selvtilfredshed.
Hvis du taler om kampen mod korruption,
betyder det at gøre det rigtige,
selv når ingen kigger på.
Men hvis en tilgang med nultolerance
over for korruption, ligesom Singapore har, ikke er fejlsikker,
hvilke andre metoder er der så til at stoppe korruption?
INDIEN
For at finde ud af det må jeg tage tilbage til Indien,
hvor en uortodoks tænker har en usædvanlig tilgang.
TIDLIGERE CHEFØKONOM, VERDENSBANKEN
Professor Kaushik Basu var cheføkonom hos Verdensbanken
og økonomisk rådgivningschef for den indiske regering.
Han siger, at vi håndterer korruption forkert.
Professor Basu mener, at den bedste måde
at udrydde Indiens største korruptionsproblem, bestikkelse,
ikke er en hård tilgang som i Singapore,
men at behandle det som alle menneskelige laster, der metastaserer i mørket,
og gøre det lovligt.
Når man ser, hvor Indien er på listen
over de mest og mindst korrupte lande,
så ligger Indien ikke i toppen af listen.
Nej, det gør vi ikke.
Det er ikke i nærheden af at være det mest korrupte land.
Indien er et land med meget avancerede love,
men der er en overflod af love,
så alle bryder stort set en eller anden lov,
fordi det er så komplekst.
Man bør rydde op i lovene
og gøre det muligt for folk at være lovlydige.
Hvad var din løsning på dette?
Det slog mig, at der er noget i den indiske lovgivning.
Loven om korruptionsforebyggelse fra 1988.
Den står: "Bestikkelse er forfærdeligt.
Hvad end du giver bestikkelse eller tager imod bestikkelse,
så er du lige skyldig."
Så ifølge indisk lov
er alle de folk, jeg mødte til middag i Pune, teknisk set kriminelle,
bare fordi de betalte bestikkelse.
Loven gør det værre,
fordi du i sidste ende handler i hemmelig forståelse.
Efter at have givet bestikkelse handler du i hemmelig forståelse
med personen, der har taget imod den.
Hvis man gør det lovligt at give bestikkelse,
men ulovligt at tage imod bestikkelse...
Så er jeg ikke skyldig efter at have givet bestikkelse
og derfor villig til at fortælle det.
Så jeg tænkte meget som økonom
og mente, det var en nørdet idé,
og jeg forventede aldrig det politiske efterspil af det.
Hvad var efterspillet, efter du lagde det op?
Folk mente, det var et forfærdeligt umoralsk forslag,
jeg havde lagt op på en regeringshjemmeside.
Jeg tænkte, at hvis vi kunne tage det minimale skridt,
og jeg løj aldrig for mig selv om,
at det ville udrydde problemet,
men det ville med det samme begynde at falde fra hinanden,
og man ville begynde at anse det for nedværdigende:
"Jeg vil ikke finde mig i det."
Som mange før ham, der har talt for at lovliggøre det,
blev Basu latterliggjort for sin strategi mod korruption,
og hans idé blev ikke gjort til lov.
Men har han en pointe?
Hemmeligholdelse avler korruption,
og korruption kræver hemmeligholdelse.
Korruption lever i mørket,
udnytter de fattige og nægter at dø.
Det er en magtfuld, livsdrænende vampyr.
Og helte som Fahmi og Clare
forsøger desperat at kaste lys over det.
Måske ved at tale om det offentligt
uden frygt for følgerne,
kan vi tage noget af magten fra de korrupte.
Korruption er lidt ligesom den globale økonomi.
I hverdagen
ser de fleste af os kun små dele af den på nært hold,
så vi får aldrig fuld forståelse for,
hvor enorm den sultne satan er.
Det er en ustyrlig kæmpe, vi er viklet ind i,
og den bestemmer alt lige fra, hvad vi køber og værdsætter
til de usynlige bestikkelser, som findes overalt.
Den eneste måde, man kan komme i nærheden af at forstå den,
for slet ikke at sige tæmme den,
er at træde langt nok tilbage
til at se hele den behårede kæmpe.
Kal, gamle ven.
Tag det.
Hvad hedder du?
Undskyld.
Det her blev underligt.
Hvor meget var...
Åh gud!
Nej, ikke den.
Nej? Okay.
Sådan.